: seuraavana päivänä Kevasta soitettiin

Sain tänään aamulla sähköpostia Kuntien eläkevakuutuksesta:

Pyydän asianne hoitamiseksi lähettämään henkilötietonne ja väestörekisteriin ilmoitetun vakituisen osoitteenne.

Vastasin lyhyesti ja ytimekkäästi:

Nyt en ymmärrä: minkä asian?

Viranomainen vastasi pian:

En vieläkään ollut päässyt kärryille, joten kysyin uudestaan:

Johon tuli vastaus:

Jos haluatte tietoa meiltä, pyydän teitä lähettämään haluamanne kyselyn kirjallisesti, jossa näkyy henkilötietonne ja osoitteenne kuten aikaisemmin lähetetyissä viesteissä on pyydetty. Tietoturvaan vedoten toivon teidän yrittävän muistaa, mistä asiasta on kyse.

Vastasin pikaisesti, kun sitä kerran toivottiin:

Luulen kysymyksessä olevan työeläkeotteeni, mutta eikö minun ole ihan yhtä suuri tietoturvariski lähettää henkilötietoni sähköpostitse ihmiselle, josta en ole koskaan aiemmin kuullut? Ja jos löysitte jostain yhteystietovarastosta sähköpostiosoitteeni, eikö sieltä löydy myös postiosoitteeni – etenkin kun Olli Sulopuistoja on Suomessa tasan yksi kappale.

Hämmentynein terveisin

Olli Sulopuisto